UdhËZIM
Nr. 20, datë 25.11.2010

PËR ZBATIMIN E PROGRAMEVE PARAPRAKE, TË PRAKTIKaVE TË MIRA TË HIGJIENËS, PRAKTIKAVE TË MIRA TË PRODHIMIT DHE PROCEDURAVE TË BAZUARA NË ANALIZËN E RREZIQEVE DHE PIKAVE KRITIKE TË KONTROLLIT (haccp) NË STABILIMENTE USHQIMORE

Në mbështetje të nenit 102 pika 4 të Kushtetutës,  nenin 26 pika 5 të ligjit nr. 9863, datë 28.1.2008 “Për ushqimin”,  

UDHËZOJ:

 I. TЁ PЁRGJITHSHME
1. Qëllimi i këtij udhëzimi ёshtё përcaktimi i procedurave për zbatimin e praktikave të mira të higjienës (PMH), praktikave të mira të prodhimit (PMP), programeve paraprake dhe procedurave të bazuara në analizën e rreziqeve dhe pikave kritike të kontrollit (HACCP) në stabilimentet e prodhimit dhe përpunimit tё ushqimeve, kualifikimet dhe përgjegjësitë e operatorit tё biznesit ushqimor, si dhe metodat e kontrollit zyrtar të procedurave të HACCP-së nga Autoriteti Kombëtar i Ushqimit (AKU). 
2. Operatori i biznesit ushqimor harton, zbaton dhe ruan një apo disa procedura tё qëndrueshme, duke u bazuar në parimet e HACCP-së.
3. Parimet e HACCP-së që përmenden në pikёn 2, janë të përcaktuara në nenin 26 të ligjit nr. 9863, datë 28.1.2008 “Për ushqimin”.
Operatori i biznesit ushqimor rishikon procedurën dhe bën ndryshimet e domosdoshme, kur nё produkt, proces apo cilëndo fazё tё prodhimit bëhet një modifikim. 
4. Pika 2 ёshtё e vlefshme vetёm pёr operatorin e biznesit ushqimor, i cili kryen çdo fazё tё prodhimit, përpunimit dhe shpërndarjes sё ushqimeve, me përjashtim tё prodhimit primar dhe disa veprimtari tё lidhura me tё, qё pёrfshijnё:
a) transportin, depozitimin (ruajtjen) dhe trajtimin e produktit primar në vendin e prodhimit, duke siguruar qё kjo nuk tjetërson në thelb natyrën e tij;
b) transportin e kafshëve të gjalla, kur është i domosdoshëm për të arritur objektivat e këtij udhëzimi; dhe
c) veprimtaritë e transportit për shpërndarjen e produkteve primare, në rastin e produkteve me prejardhje bimore, produkteve të peshkut dhe të kafshëve të egra të gjahut natyra e të cilave nuk ёshtë tjetërsuar në mёnyrё thelbësore, nga vendi i prodhimit deri nё stabiliment.
5. Operatori i biznesit ushqimor:
a) i paraqet AKU-së prova qё vёrtetojnё zbatimin e pikës 1 të këtij kreu në mёnyrёn e kёrkuar nga autoriteti kompetent, duke marrë parasysh natyrën dhe madhësinë e sipërfaqes sё biznesit ushqimor;
b) siguron qё çdo dokument që përshkruan procedurat e hartuara në përputhje me pikat 1, 2, 3 dhe 4 të këtij kreu është pёrditёsuar nё çdo kohё. 
c) ruan të gjitha dokumentet dhe të dhëna tё tjera të regjistruara pёr njё periudhё jo mё pak se periudha e pёrcaktuar si jetёgjatёsia minimale e produktit ushqimor.
6. Termat e përcaktuar në nenin 3 të ligjit nr. 9863, datë 28.1.2008 “Për ushqimin”, kanë të njëjtin kuptim edhe në këtë udhëzim.
7. Sistemi HACCP-së është sistematik, i bazuar në shkencë dhe identifikon rreziqet specifike dhe masat për kontrollin e tyre, për të garantuar sigurinë e ushqimeve. HACCP është një mjet për tё vlerësuar rreziqet dhe përcaktuar sistemet e kontrollit, i cili fokusohet më shumë në parandalim se në testimin e produktit përfundimtar.
8. Operatori i biznesit ushqimor, para zbatimit të planit të HACCP, vё nё zbatim kërkesat paraprake të higjienës sё ushqimeve, si mё poshtё:
a) sigurinë e ujit dhe e akullit;
b) pastërtinë e sipërfaqeve në kontakt me ushqimet;
c) higjienën dhe shëndetin e personelit;
d) parandalimin e kontaminimit tё tёrthortё;
e) mirëmbajtjen e ambienteve për higjienën personale; 
f) mbrojtjen e ushqimeve nga falsifikuesit; 
g) menaxhimin e mbetjeve;
h) procedurën e reklamimit tё produkteve dhe gjurmueshmëria e tyre;
i) trajnimin e personelit;
j) kontrollin ndaj brejtësve; 
k) etiketimin e  duhur, përdorimi dhe magazinimi i sigurt i lёndёve toksike;
l) kontrollin e furnizuesve;
m) transportimin dhe depozitimin (ruajtjen);
9. Udhëzimet për zbatimin dhe formatin e PMH-së dhe PMP-së përfshijnë:
a) kriteret, që do të thotë, çfarë kërkohet;
b) monitorimin, që do të thotë, çfarë, si, kur dhe kush;
c) veprimet korrigjuese, nëse diçka shkon keq;
d) të dhënat, p.sh. provat fizike;
e) verifikimin, p.sh. kontrolli që tregon se formati funksionon.
10. Shkalla e angazhimit tё drejtuesit është e domosdoshme për zbatimin e një sistemi efikas të HACCP-së. Gjatë identifikimit të rreziqeve, vlerësimit dhe veprimtarive të mëtejshme nё projektimin dhe zbatimin e HACCP-së, rёndёsi të veçantё i jepet, në veçanti por jo ekskluzivisht, ndikimit tё lëndëve të para, përbërësve, PMP-së, rolit të proceseve të prodhimit për të kontrolluar rreziqet, përdorimit tё mundshëm tё produktit përfundimtar, kategorive të konsumatorëve tё interesuar, dhe provave epidemiologjike qё lidhen me sigurinë ushqimore.
11. Zbatimi i HACCP-së rishikohet dhe bёhen ndryshimet e nevojshme, kur ndodh njё modifikim nё produkt, proces apo çdo fazё tjetёr. Gjatë zbatimit të HACCP është e rëndësishme të qenit fleksibёl kur është e nevojshme duke marrë në konsideratë natyrën dhe madhësinë e veprimtarisё.
12. Një sistem i pёrgjithshёm i HACCP-së përbëhet prej dymbёdhjetё hapash të renditura nё njё vazhdimёsi logjike siç paraqitet në shtojcën II  të këtij udhëzimi dhe përpunohet në kreun II të këtij udhëzimi.
II. ANALIZA E RREZIQEVE DHE PIKAVE KRITIKE TË KONTROLLIT (HACCP) PARIMET DHE UDHËZIMET PËR ZBATIMIN E TYRE 
1. Grupi multidisiplinor, i quajtur ndryshe grupi HACCP, i ngritur pёr HACCP-në, përfshin të gjithë aktorët e biznesit ushqimor që merren me produktin, dhe kanë të gjithë spektrin e njohurive specifike dhe ekspertizën e duhur për produktin e marrë nё shqyrtim, prodhimin e tij (fabrikimin, depozitimin, shpërndarjen), konsumin dhe rreziqet e mundshme që lidhen me të, gjithashtu, përfshin sa mё shumë tё jetё e mundur nivelet më tё larta të menaxhimit. Grupi, kur ёshtё e nevojshme, mund tё asistohet nga specialistë tё jashtëm, tё cilët ndihmojnë nё zgjidhjen e problemeve tё veçanta bazuar në vlerësimin dhe kontrollin e pikave kritike. 
2. Grupi përfshin:
a) specialistë tё cilёt përcaktojnë rreziqet biologjike, kimike apo fizike, që lidhen me grupe tё veçanta produktesh;
b) specialistë tё cilët kanë përgjegjësinë apo kanë lidhje të ngushtë me procesin teknik të prodhimit të produktit tё marrë nё studim, kanë njohuri mbi higjienën e punës, veprimtaritë e stabilimentit ushqimor dhe pajisjet;
c) çdo person tjetër me njohuri specifike nё fushën e mikrobilogjisё, higjienës apo teknologjisë ushqimore.

Njё person, përmbush disa nga kёto role, duke siguruar qё tё gjitha informacionet pёrkatёse t’i vihen nё dispozicion grupit dhe tё përdoren pёr tё siguruar qё sistemi i krijuar është i besueshëm. Kur ekspertiza nuk ёshtё e mundur nё stabiliment, këshillat pёrfitohen nga burime tё tjera (konsulencё, udhëzues tё praktikave tё mira tё higjienёs etj.)  
3. Identifikohet qёllimi i planit HACCP. Qёllimi i planit HACCP është të përshkruajë se cili segment i zinxhirit ushqimor pёrfshihet nё tё, cilit proces tё biznesit ushqimor dhe cilave kategori tё përgjithshme rreziqesh (biologjike, kimike dhe fizike) u adresohet.
4. Një përshkrim i plotё i produktit hartohet, sipas formatit nё pёrputhje me modelin e paraqitur në shtojcën III.1 të këtij udhëzimi, i cili përfshin informacionet përkatëse të sigurisë, siç janë:
a) Pёrbёrja (p.sh. lёndёt e para, elemente pёrbёrёse, aditivёt etj.);
b) Struktura dhe karakteristikat fiziko-kimike (p.sh. i ngurtё, i lёngёt, xhel, emulsion, përqindja e lagёshtisё, pH etj.);
c) Pёrpunimi (p.sh. nxehja, ngrirja, tharja, kriposja, tymosja etj. dhe nё çfarë shkalle);
d) Paketimi (p.sh. hermetik, vakum, atmosferë e modifikuar);
e) Kushtet e depozitimit (ruajtjes) dhe shpërndarjes;
f) Jetёgjatёsia e kёrkuar e produktit (p.sh. “tё përdoret deri mё ...” ose “tё konsumohet para datёs”);
g) Udhёzimet pёr përdorim; 
h) Çdo kriter mikrobiologjik apo kimik, qё zbatohet.
5. Grupi i HACCP-së pёrcakton, gjithashtu, përdorimin e zakonshёm apo tё pritshёm tё produktit nga konsumatori dhe grupet e caktuara tё konsumatorёve pёr tё cilët produkti ёshtё i destinuar. Nё raste tё veçanta, merret parasysh pёrshtatshmёria e produktit pёr grupe tё veçanta konsumatorёsh, siç janё furnizuesit e institucioneve, udhёtarët etj. dhe pёr grupe tё pambrojtura tё popullsisё.
6. Diagrama rrjedhёse (pёrshkrimi i procesit tё prodhimit), pavarësisht formatit tё zgjedhur, studiohet nё vazhdimёsi dhe paraqitet nё mёnyrё tё detajuar, sipas rradhёs, sё bashku me tё dhёnat e nevojshme teknike, pёr tё gjithё hapat e procesit, pёrfshirё vonesat gjatё apo ndёrmjet hapave, nga marrja e lёndёve tё para deri nё daljen nё treg tё produktit pёrfundimtar, nёpёrmjet pёrgatitjes, pёrpunimit, paketimit, depozitimit dhe shpёrndarjes. Tё dhёnat pёrfshijnё, por nuk kufizohen nё:
a) planimetrinё e ambjenteve tё punёs dhe atyre ndihmёse;
b) vendosjen dhe karakteristikat e pajisjeve;
c) rradhёn e tё gjithë hapave tё procesit (pёrfshirё marrjen e lёndёve tё para, pёrbёrёsve apo aditivёve dhe vonesat gjatё apo ndёrmjet hapave);
d) parametrat teknikë tё veprimtarive (veçanёrisht kohёn dhe temperaturёn, pёrfshirё edhe vonesat);
e) fluksin e produkteve (duke pёrfshirё edhe kontaminimin e tёrthortё tё mundshëm);
f) ndarjen e zonave tё pastra nga tё ndoturat (apo zonat e rrezikut tё lartё/tё ulёt);
g) procedurat e pastrimit dhe dezinfektimit; 
h) mjedisin higjenik tё stabilimentit;
i) intinerarёt e lёvizjes sё personelit dhe praktikat higjienike;
j) kushtet e depozitimit (ruajtjes) dhe shpёrndarjes sё produkteve.
7. Grupi multidisiplinor, pas krijimit tё diagramёs rrjedhёse, bёn konfirmimin nё vend, gjatё orёve tё punёs. Çdo devijim i vёnё re rezulton nё njё pёrmirёsim tё diagramёs fillestare rrjedhёse për ta bёrё atё tё saktё.
8. Parimi 1 i HACCP-së kёrkon: Identifikimin e çdo rreziku qё duhet tё parandalohet, eliminohet apo pakësohet nё nivele tё pranueshme (analiza e rrezikut) dhe pёr zbatimin e tij merren parasysh sa mё poshtё:
a) lista e rreziqeve, duke pёrdorur formatin standard tё paraqitur nё shtojcën III.2 të këtij udhëzimi, bazuar nё procedurat e pёrcaktuara mё poshtё:


i) listimi i tё gjitha rreziqeve tё mundshme biologjike, kimike apo fizike qё natyrshёm priten tё shfaqen nё çdo hap tё procesit (duke pёrfshirё blerjen dhe depozitimin e lёndёve tё para dhe pёrbёrёsve, si dhe vonesat gjatё prodhimit);
ii) kryerja e analizёs sё rreziqeve pёr t’i identifikuar pёr planin HACCP, rreziqet, tё cilat janё tё njё natyre tё tillё, qё eleminimi apo pakёsimi i tyre nё nivele tё pranueshme ёshtё thelbёsor pёr prodhimin e njё ushqimi tё sigurt. Nё kryerjen e analizёs sё rreziqeve, të merren parasysh sa mё poshtё:
- mundёsia e shfaqjes sё rreziqeve dhe shkalla e efekteve negative tё tyre pёr shёndetin; 
- vlerësimi cilёsor dhe/ose sasior i pranisё sё rreziqeve;
- mbijetesa apo shumimi i mikroorganizmave patogjenë dhe prodhimi i substancave kimike tё papranueshme nё produktet e ndërmjetme, produktet pёrfundimtare, nё linjat dhe ose nё mjediset e prodhimit.
- prodhimi apo qёndrueshmёria nё ushqime i toksinave apo produkteve tё tjera tё dёmshme tё metabolizmit mikrobial, agjentёve kimikё apo fizikё ose alergentёve;
- kontaminimi (apo rikontaminimi) me natyrё biologjike (mikroorganizma, parazitё), kimike apo fizike i lёndёve tё para, produkteve tё ndërmjetme ose produkteve përfundimtare;
- kontaminimi i qёllimshёm.
iii) Shqyrtimi dhe pёrshkrimi i masave tё mundshme tё kontrollit, nёse ka, tё cilat zbatohen pёr çdo rrezik.
b) Lista e masave tё kontrollit, duke pёrdorur formatin standard tё paraqitur nё shtojcën III. 2 të këtij udhëzimi.
Masat e kontrollit janë ato veprime dhe veprimtari qё përdoren pёr tё parandaluar rreziqet, për t’i eliminuar ato apo pёr tё pakёsuar ndikimin apo shfaqjen e tyre nё nivele tё pranueshme. Pёr tё kontrolluar njё rrezik tё identifikuar mund tё nevojitet mё tepёr se njё masё kontrolli dhe ndonjёherё mund tё kontrollohet mё tepër se njё rrezik nga njё masё e vetme kontrolli, p.sh. pasterizimi apo trajtimi i kontrolluar nё tё nxehtё ofrojnё siguri tё mjaftueshme tё pakёsimit tё nivelit tё Salmonelёs dhe Listerias.
Masat e kontrollit mbёshteten nga procedura dhe specifikime tё detajuara, pёr tё siguruar zbatimin e tyre efikas. Pёr shembull, plane tё detajuara pastrimi, specifikime tё sakta tё trajtimit nё tё nxehtё, përqendrimet maksimale tё konservantёve tё pёrdorur nё pёrputhje me legjislacionin nё fuqi.
9. Parimi 2 HACCP-së kërkon “Identifikimin e pikave kritike tё kontrollit nё hapat nё tё cilat kontrolli ёshtё thelbësor pёr parandalimin ose eliminimin e njё rreziku apo pёr ta pakёsuar atё nё nivele tё pranueshme” dhe pёr zbatimin e tij të merren parasysh sa mё poshtё:
a) Identifikimi i njё pike kritike pёr kontrollin e njё rreziku kёrkon njё pёrqasje logjike. Kjo pёrqasje ndihmohet nga pёrdorimi i pemёs sё vendimeve, e cila pёrmbush kёrkesat pёr qёllime tё regjistrit tё tё dhёnave nё pёrputhje me modelin e paraqitur nё shtojcën III.3.1 të këtij udhëzimi dhe pёr qёllime operacionale nё pёrputhje me diagramёn e paraqitur nё shtojcën III.3.2 të këtij udhëzimi. Grupi i HACCP-së mund tё pёrdorё metoda tё tjera bazuar nё njohuritё dhe pёrvojёn e tyre. Pёr zbatimin e pemёs sё vendimeve, shqyrtohet çdo hap i procesit i identifikuar nё diagramёn rrjedhёse sipas rradhёs. Pema e vendimeve zbatohet nё çdo hap pёr çdo rrezik qё arsyeshёm pritet tё ndodhё ose tё shfaqet, dhe pёr çdo masё kontrolli tё identifikuar. Zbatimi i pemёs sё vendimeve ёshtё njё proces fleksibёl dhe kёrkon njohuri praktike, dhe merr nё konsideratё tё tёrё procesin e prodhimit pёr tё shmangur, kur ёshtё e mundur, pikës kritike tё panevojshme. Rekomandohet trajnimi mbi zbatimin e pemёs sё vendimeve.
b) Identifikimi i pikave kritike tё kontrollit kërkojnë nga grupi i punёs sё HACCP-së: 
a) Të sigurojё hartimin dhe zbatimin efektiv tё masave pёrkatёse tё kontrollit. Nё veçanti, nёse identifikohet njё rrezik nё njё hap ku kontrolli ёshtё i domosdoshёm pёr sigurinё e produktit dhe nuk ekziston asnjё masё kontrolli nё kёtё hap, apo nё ndonjё hap tjetёr, atёherё produkti apo procesi modifikohet nё kёtё hap ose nё njё fazё  tё mёparshme apo tё mёtejshme, pёr pёrfshirjen e  njё mase kontrolli; dhe
b) Të vendosë dhe zbatojë njё sistemi monitorimi pёr çdo pikё kritike.
10. Parimi 3 i HACCP kёrkon “Vendosjen e kufijve kritikë nё pikat kritike tё kontrollit, tё cilat ndajnë pranueshmёrinё nga papranueshmёria me qёllim, parandalimin, eliminimin, apo pakësimin e rreziqeve tё identifikuara” dhe pёr zbatimin e tij të merren parasysh sa mё poshtё:
a) Çdo masë kontrolli qё lidhet me njё pikё kritike çon nё pёrcaktimin e kufijve kritike. 
b) Kufijtё kritikё regjistrohen duke pёrdorur formatin standard tё paraqitur nё shtojcën III.4, dhe i pёrkasin vlerave ekstreme tё pranueshme, nё lidhje me sigurinё e produktit. Ato ndajnё nivelet e pranueshmёrisё ndaj papranueshmërisё. Ato vendosen pёr parametra tё vёzhgueshёm apo tё matshёm, tё cilat tregojnё se pika kritike ёshtё nёn kontroll. Ato bazohen nё fakte thelbёsore ku vlerat e zgjedhura rezultojnё nё kontrollin e procesit.
c) Shembuj tё kёtyre parametrave janё: temperatura, koha, pH, pёrqindja e lagёshtirёs, niveli i aditivёve (shtesave ushqimore), niveli i konservantёve apo i kripёs, parametrat organo-shqisorë, tё tillё si pamja e jashtme apo struktura, etj. Nё disa raste, pёr tё zvogёluar rrezikun e tejkalimit tё njё kufiri kritik si pasojё e ndryshimeve tё procesit, mund tё jetё e nevojshme pёrcaktimi i niveleve mё strikte (d.m.th. nivele tё synuara) pёr tё mbajtur nёn kontroll kufijtё kritikё.
d) Kufijtë kritikë mund tё shkaktohen nga shumё faktorё, minimalisht ata janё tё barabartë me kёrkesat rregullatore. Kur nuk merren nga standardet, rregullatore apo nga udhёzuesit e praktikave tё mira higjienike, grupi i HACCP-së provon vlefshmёrinё relative tё tyre lidhur me kontrollin e rreziqeve tё identifikuara nё pikat kritike tё kontrollit.
11. Parimi 4 i HACCP-së kёrkon “Vendosjen dhe vënien nё zbatim tё procedurave efektive monitoruese nё pikat kritike tё kontrollit”, dhe pёr zbatimin e tij të merren parasysh sa mё poshtё: 
a) Njё pjesё e rёndёsishme e HACCP-së ёshtё program i vëzhgimeve ose matjeve tё kryera nё çdo pikё kontrolli, sipas formatit standard tё paraqitur nё shtojcën III.5 të këtij udhëzimi;
b) Vëzhgimet ose matjet zbulojnё humbjen e kontrollit nё pikat kritike dhe sigurojnë informacionin nё kohёn e duhur, nё mёnyrё qё tё ndёrmerren veprimet korrigjuese. Kur ёshtё e mundur, kryhen rregullime apo pёrshtatje tё procesit, nёse rezultatet e monitorimit tregojnë njё tendencë pёr humbje tё kontrollit nё njё PKK.  Rregullimet kryhen pёrpara se tё ndodhё ndonjё shmangie. Tё dhёnat e pёrftuara nga monitorimet vlerёsohen nga njё person i paracaktuar me njohuritë dhe autoritetin e duhur pёr tё kryer veprimet korrigjuese kur kёrkohet; 
c)  Vёzhgimet ose matjet kryhen nё mёnyrё tё vazhdueshme ose me intervale. Kur ato nuk janё tё vazhdueshme, ёshtё e nevojshme tё përcaktohet njё frekuencë vёzhgimesh apo matjesh, tё cilat japin informacion tё besueshёm; 
d) Programi i zbatuar pёrshkruan metodat, frekuencat e vëzhgimeve ose matjeve dhe procedurën e regjistrimit dhe identifikon  nё çdo pikё kritike: 
i) Personat përgjegjës për kryerjen e monitorimit dhe kontrollit të tij;
ii) Kohën kur kryhet monitorimi dhe kontrolli;
iii) Mënyrën si kryhet monitorimi dhe kontrolli.
e) Regjistrimet qё mbahen pёr monitorimin e PKK-ve nënshkruhen nga personi/at qё kryejnë monitorimin dhe nё rastet kur bёhet verifikimi i regjistrimeve, nga personi zyrtar i  shoqërisë, i cili është pёrgjegjёs pёr verifikimin. 
12. Parimi 5 i HACCP-së kёrkon “Vendosjen e veprimeve korrigjuese nё rastet kur monitorimi tregon se njё pikё kritike kontrolli nuk ёshtё nёn kontroll”, dhe pёr vёnien e tij nё zbatim të merren parasysh sa mё poshtё. 
a)  Veprimet korrigjuese planifikohen paraprakisht nga grupi i ngritur i HACCP-së, pёr çdo pikё kritike, nё mёnyrё qё ato tё ndërmerren pa asnjë hezitim kur vihet re ndonjё shmangie. Veprime tё tilla korrigjuese regjistrohen duke përdorur formatin standard tё përcaktuar nё shtojcën III.5 të këtij udhëzimi dhe pёrfshijnё:
i) identifikimin e duhur tё personit(ave) pёrgjegjёs pёr zbatimin e veprimit korrigjues; 
ii) përshkrimin e mjeteve dhe veprimit tё domosdoshëm pёr korrigjimin e shmangies sё konstatuar;

iii) veprimin qё kryhet nё lidhje me produktet qё janё prodhuar gjatё periudhës kur procesi ka qenë jashtё kontrollit; 
iv) raport i shkruar pёr masat e marra qё tregojnё tё gjithё informacionin pёrkatёs (pёr shembull: data, koha, lloji i veprimit, personi qё e ka kryer, dhe kontrolli verifikues  pasardhës).
b)  Monitorimi tregon:
i) se parametri qё monitorohet ka shmangie nga kufijtё kritikё tё pёrcaktuar, duke provuar humbje tё kontrollit. Ёshtё e domosdoshme tё kryhen veprimet e duhura korrigjuese pёr tё rifituar kontrollin; 
ii) ndërmarrjen e masave parandaluese (kontrolli i pajisjeve, kontrolli i personelit qё trajton ushqimin, kontrolli i efikasitetit tё masave korrigjuese tё mёparshme etj.) nёse ripёrsёriten veprimet korrigjuese, pёr tё njёjtёn procedurё.
13. Parimi 6 i HACCP-së kёrkon “Vendosjen e procedurave, tё cilat kryhen rregullisht, pёr tё verifikuar se masat e theksuara nё pikat a, b, c, d dhe e janë zbatuar efektivisht”, dhe për vënien nё zbatim tё tij të merren parasysh sa mё poshtё:
a) Grupi i HACCP-së specifikon metodat dhe procedurat qё pёrdoren pёr tё pёrcaktuar nёse HACCP-së funksionon nё mёnyrёn e duhur. Metodat pёr verifikimin regjistrohen duke pёrdorur formatin standard sipas modelit tё paraqitur nё shtojcën III.6 të këtij udhëzimi dhe mund tё pёrfshijnё nё veçanti marrjen e mostrave nё mёnyrё tё rastёsishme dhe analizimin e tyre, analiza ose teste tё pёrforcuara nё pikat kritike tё pёrzgjedhura, analiza mё tё shpeshta tё produkteve tё ndёrmjetme apo atyre pёrfundimtare, vёzhgime mbi kushtet aktuale gjatё depozitimit, shpёrndarjes dhe shitjes, dhe mbi pёrdorimin aktual tё produktit.
b) Frekuenca e verifikimit duhet të jetë përcaktuar në mënyrë të përshtatshme për të konfirmuar qё HACCP ёshtё efektiv. Frekuenca e verifikimeve varet nga karakteristikat e biznesit (produktet e prodhuara, numri i punonjësve, natyra e ushqimeve qё trajtohen), frekuenca e monitorimeve, pёrkushtimi i punonjёsve, numri i shmangieve tё zbuluara nё kohё dhe rreziqet e pёrfshira.
c) Procedurat e verifikimit pёrfshijnё:
i) Auditet e HACCP-së dhe dokumentimin e tij;
ii) Inspektimi i veprimtarive;
iii) Konfirmimi qё PKK-tё mbahen nёn kontroll gjatё gjithё kohës;
iv) Vlerësimi i kufijve kritikë;
v) Rishikimi i shmangieve dhe karakteristikat e produktit; veprimet korrigjuese tё ndërmarra nё lidhje me produktin; 
d)  Frekuenca e verifikimeve ndikon ndjeshëm nё numrin e rikontrolleve ose reklamimeve tё domosdoshme nё rastin kur zbulohet njё shmangie e cila i tejkalon kufijtё kritikë. Verifikimi pёrshin të gjitha elementet e mëposhtme, por jo domosdoshmёrisht nё tё njёjtёn kohё:
i) Kontrollin e korrektёsisё sё regjistrimeve dhe analizimit tё shmangieve; 
ii) Kontrollin e personit qё monitoron procesin, depozitimin dhe/ose aktivitetet e transportit;
iii) Kontrollin fizik tё procesit nё monitorim;
iv) Kalibrimin e instrumenteve tё pёrdorura pёr monitorimin;
e) Verifikimi realizohet nga njё person i ndryshёm nga ai qё ёshtё pёrgjegjёs, pёr kryerjen e monitorimit dhe veprimeve korrigjuese. Kur disa aktivitete verifikimi nuk mund tё kryhen nga vetё biznesi, verifikimi realizohet pёr llogari tё biznesit nga ekspertё tё jashtёm ose palё tё treta tё kualifikuara. 
f) Aktivitetet e vlerёsimit, aty kur ёshtё e mundur, pёrfshijnё veprime qё konfirmojnё efikasitetin e tё gjitha elementeve tё planit HACCP.
g) Nё raste ndryshimi, ёshtё i nevojshёm rishikimi i sistemit, pёr tё siguruar qё ai ende ёshtё (ose do tё jetё) i vlefshёm.
h) Shembuj tё ndryshimit pёrfshijnё: 

i) Ndryshime nё lёndёt e para tё papёrpunuara ose nё produkte, kushtet e pёrpunimit (organizimi i ndërmarrjes dhe ambienteve, pajisjet e pёrpunimit, programet e pastrimit dhe dezinfektimit);
ii) Ndryshime nё kushtet e paketimit, depozitimit ose shpërndarjes;
iii) Ndryshime nё mёnyrёn e pёrdorimit nga konsumatori;
iv) Marrja e çdo informacioni mbi ndonjё rrezik tё ri qё lidhet me produktin.
i) Njё rishikim i tillё, rezulton nё njё ndryshim tё procedurave tё pёrcaktuara, sa herё ёshtё e nevojshme. Ndryshimet pёrfshihen plotёsisht nё sistemin e dokumentacionit dhe mbajtjes sё tё dhёnave, pёr tё siguruar qё informacioni i saktё dhe i pёrditёsuar, ёshtё i arritshёm.
14. Parimi 7 i HACCP-së kёrkon “Mbajtjen e dokumentacioneve dhe regjistrave nё pёrputhje me natyrёn dhe madhёsinё e biznesit ushqimor, pёr tё treguar zbatimin efektiv tё masave tё pёrmendura nga parimet 1 deri të 6-a” dhe pёr aplikimin e tij të merren parasysh sa mё poshtё: 
a) Mbajtja e tё dhёnave nё mёnyrё efektive dhe tё saktё ёshtё thelbёsore pёr zbatimin e sistemit tё HACCP-së. Procedurat e HACCP-së dokumentohen. Dokumentimi dhe mbajtja e tё dhёnave janё tё pёrshtatshme me natyrёn dhe madhёsinё e veprimtarisё dhe tё mjaftueshme pёr tё mbёshtetur biznesin qё tё verifikojё se kontrollet e HACCP-së janё zbatuar dhe mirёmbajtur. Materialet udhёzuese tё HACCP-së tё hartuara prej ekspertёve (p.sh. udhёzues specifikё tё HACCP-së pёr sektorё tё veçantё), mund tё pёrdoren si pjesё e dokumentacionit, me kusht qё kёto materiale tё pasqyrojnё veprimtari tё veçanta ushqimore tё biznesit. 
b) Dokumentet tё plotёsohen dhe nёnshkruhen nga personi zyrtar i kompanisё pёrgjegjёse pёr verifikimin. 
c) Shembuj tё dokumentimit janё:
i) Analiza e rrezikut;
ii) Pёrcaktimi i PKK-ve;
iii) Pёrcaktimi i kufijve kritikё;
iv) Modifikimet nё sistemin HACCP.
d)  Shembuj tё regjistrimeve janё:
i) Aktivitetet e monitorimit të PKK-ve;
ii) Shmangiet dhe veprimet korrigjuese pёrkatёse;
iii) Veprimet verifikuese.
e) Njё sistem i thjeshtё i mbajtjes sё tё dhёnave duhet tё jetё efektiv dhe lehtёsisht i komunikueshёm pёr punonjёsit. Sistemi tё jetё i integruar nё veprimtaritё ekzistuese dhe tё pёrdorё dokumentacionin ekzistues, si pёr shembull fatura dërgesash dhe listat e kontrollit pёr t’u regjistruar, temperaturat e produktit. Sistemi i mbajtjes sё tё dhёnave qё pёrmbush kёrkesat e mёsipёrme paraqitet nё  shtojcën III.7 të këtij udhëzimi.
III. KUALIFIKIMET DHE PЁRGJЁGJЁSITЁ E OPERATORIT TЁ BIZNESIT 
1. Operatori i biznesit ushqimor tё sigurojё qё i gjithё personeli ёshtё i trajnuar dhe i vetёdijshёm pёr rreziqet e identifikuara (nёse ka tё tillё), pikat kritike gjatё prodhimit, depozitimit, transportit dhe/ose procesit tё shpёrndarjes dhe tё masave korrigjuese, masave parandaluese, dhe procedurave tё dokumentimit tё zbatueshme nё biznesin e tij/saj.
2. Operatori i biznesit ushqimor dhe tregtarёt tё sigurojnё qё:
a) Personeli qё trajton ushqimet tё mbikëqyret, tё udhёzohet dhe/ose tё trajnohet mbi çёshtjet e higjienës sё ushqimit nё pёputhje me aktivitetin e tyre gjatё punёs;
b) Personat pёrgjegjёs pёr zhvillimin dhe mirëmbajtjen e procedurave tё PMP-së dhe sistemit HACCP-së kanё marrё trajnimin e duhur.
3. Operatori i biznesit ushqimor tё zbatojё masat higjienike specifike si mё poshtё: 
a) Pajtueshmëri me kriteret mikrobiologjike pёr produktet ushqimore nё pёrputhje me legjislacionin nё fuqi; 
b) Procedurat e nevojshme pёr tё pёrmbushur synimet nё funksion tё arritjes sё objektivave tё caktuara;
c) Pajtueshmëri me kёrkesat pёr kontrollin e temperaturave pёr produktet ushqimore;
d) Ruajtjen e zinxhirit ftohёs;
e) Marrjen e mostrave dhe analizave laboratorike pёr produktet ushqimore.
4. Operatori i biznesit ushqimor:
a) Të sigurojnё AKU-n me fakte mbi pajtueshmёrinё e tyre me kёrkesat pёr zhvillimin dhe zbatimin e HACCP-së nё mёnyrёn qё kёrkohet prej tij, duke marrё nё konsideratё natyrёn dhe madhёsinё e biznesit ushqimor; 
b) Të sigurojnё se çdo dokument qё pёrshkruan procedurat e hartuara nё pёrputhje me kёrkesat e HACCP janё tё pёrditёsuara nё çdo kohё;
c) Të ruajnё tё gjitha dokumentet dhe regjistrat lidhur me zbatimin e sistemit HACCP pёr njё periudhё jo mё pak se periudha e pёrcaktuar si jetёgjatёsia minimale e produktit ushqimor;
d) Të mbёshtesin AKU-n nё kryerjen e kontrollit zyrtar pёr produktet ushqimore.
5. Operatori i biznesit ushqimor, pёrveç informacionit qё kёrkon sistemi i HACCP, tё sigurojё edhe njё kartë teknologjike tё ushqimeve tё prodhuara, si mё poshtё vijon:
a) Pёrkufizimin e termit produkt ushqimor, ku pёrfshihen tё dhёna mbi emrin e produktit, emrin tregtar, pёrbёrjen e ushqimit tё gatshёm dhe qёllimin e pёrdorimit tё tij;
b) Klasifikimin e ushqimit, si dhe karta teknologjike pёrkatёse qё lidhet me ushqimet, pёr prodhimin e tё cilave janё pёrdorur tё njёjtat lёndё tё para tё papёrpunuara dhe qё nuk ndryshojnё nё mёnyrё thelbёsore nga indekset;
c) Kёrkesat teknike qё pёrkufizojnё lёndёt e para tё pёrdorura, aditivёt (shtesat ushqimore), aromatizuesit, materialet e ambalazhimit dhe materiale tё tjera, tё nevojshme pёr prodhimin dhe ambalazhimin e ushqimit;
d) Standardet e higjienёs, shёndetit dhe kriteret e cilёsisё qё janё vlerёsimet organo-shqisore, fiziko-kimike, toksikologjike, mikrobiologjike, mykologjike, tё cilat duhet t’i pёrmbushё produkti ushqimor i gatshёm; 
e) Metodat pёr marrjen e mostrave dhe metodat e analizave laboratorike pёr pёrcaktimin e kritereve;
f) Pёrshkrimi i procesit teknologjik me paraqitjen sipas radhës sё fazave dhe proceseve tё pёrpunimit, faktorёt dhe kushtet pёr kёto veprimtari;
g) Metodat pёr paketimin, etiketimin dhe mbylljen hermetike të ushqimeve tё gatshme;
h) Depozitimin dhe transportin e ushqimit duke pёrcaktuar jetёgjatёsinё dhe kushtet e veçanta tё ruajtjes dhe transportit;
i) Përshkrimin dhe llojin e sistemit tё pёrdorur pёr kryerjen e kontrollit gjatё prodhimit:
i)  kontrollin nё stadin e marrjes nё dorёzim tё lёndёve tё para tё papёrpunuara, paketimin dhe materiale tё tjera;
ii) Kontrollin teknologjik nё fazat dhe proceset e prodhimit, tё cilat kanё rёndёsi kritike pёr tё garantuar ushqime tё sigurta;  
iii) Kontrollin nё fazёn e shpёrndarjes sё produktit tё gatshёm, pёr pёrmbushje tё standardeve.
j) Dokumentacionin, i cili shoqёron çdo parti malli tё prodhuar, kur ai del nё treg.
6. Çdo prodhues tё mbajё njё regjistёr tё dokumentacionit teknik pёr ushqimet qё ai prodhon, sipas modelit tё paraqitur nё shtojcën IV të këtij udhëzimi.
7. Operatori biznesit ushqimor qё vepron nё thertore tё sigurojё, qё procedurat e zbatuara prej tij, nё pёrputhje me kёrkesat e pёrgjithshme tё kёtij udhëzimi, tё pёrmbushin kёrkesat qё analiza e rrezikut i pёrcakton si tё domosdoshme, si dhe kёrkesat specifike tё dhëna nё pikёn 8 të këtij kreu.
8. Procedurat tё garantojnё qё çdo kafshё ose, sa herё ёshtё e nevojshme, çdo grup kafshёsh, e pranuar nё ambientet e thertores: 
a) tё identifikohet nё mёnyrёn e duhur;
b) tё shoqёrohet nga njё informacion i duhur nga vendi i origjinёs; 
c) tё mos vijё nga ndonjё zonё apo fermё qё ёshtё subjekt i ndonjё mase ndёshkimore apo kufizuese, pёr arsye tё shёndetit tё kafshёve dhe atij publik, pёrveç rasteve kur autoriteti kompetent e lejon kёtё;
d) tё jetё e pastёr;
e) tё jetё e shёndetshme, aq sa operatori i biznesit ushqimor mund tё gjykojё; 
f) tё jetё nё gjendje tё kёnaqshme pёr sa i pёrket mirёqёnies sё kafshёve nё momentin e mbёrritjes nё thertore.
9. Operatori i biznesit ushqimor, nё rastet e mospёrmbushjes së çdo njёrёs nga kёto kёrkesa tё dhëna nё pikёn 8, tё njoftojё veterinerin zyrtar dhe tё ndёrmarrё masat e duhura.
IV. METODOLOGJIA PЁR KONTROLLET ZYRTARE
1. Kontrollet zyrtare tё ushqimeve kryhen nёpёrmjet metodave e teknikave tё pёrshtatshme, tё tilla si monitorimi, mbikëqyrja, verifikimi, auditimi, inspektimi, marrja e mostrave dhe analizimi i tyre (testimi).
2. Kontrollet zyrtare kryhen dhe regjistrohen nё pёrputhje me njё procedurё tё dokumentuar, me bazё riskun dhe me njё frekuencё tё pёrshtatshme, nё mёnyrё qё tё garantohet siguria ushqimore duke marrё parasysh: 
a) Risqet e identifikuara qё lidhen me ushqimin, bizneset ushqimore, pёrdorimin e ushqimit apo çdo procesi, materialet, substancat, aktivitetet ose veprimtaritё qё mund tё ndikojnё sigurinё e ushqimit;
b) Regjistrat e mёparshёm tё operatorit tё biznesit ushqimor nё pёrputhje me kёrkesat ligjore;
c) Papajtueshmёritё e dokumentuara tё identifikuara nga autoritetet kompetente gjatё kontrolleve  tё mёparshme, nё lidhje me kёrkesat ligjore;
d) Besueshmёria e çdo kontrolli mё vete, qё tashmё ёshtё kryer;
e) Çdo lloj informacioni qё mund tё tregojё ndonjё mospёrputhje. 
3. kontrollet zyrtare pёrfshijnё: 
a) kontrollin e PMH;
b) kontrollin e PMP;
c) kontrollin e procedurave tё vendosura sipas kёrkesave tё sistemit tё HACCP-së; 
d) detyra tё tjera auditimi tё kryera pёr garantimin e sigurisё ushqimore. 
4. Kontrollet e PMH dhe PMP-ve synojnё tё verifikojnё njё zbatim dhe pёrmbushje të vazhdueshme dhe tё qëndrueshme tё aktiviteteve tё mëposhtme nga prodhuesit e produkteve ushqimore:
a) Analizimin dhe rishikimin e informacionit lidhur me zinxhirin ushqimor;
b) Projektimi dhe mirёmbajtja e ambienteve dhe pajisjeve;
c) Statusin e higjienёs pёr njё hap pёrpara, gjatё dhe njё hap mё mbas nё zinxhirin ushqimor;
d) Higjienёn personale dhe gjendjen shёndetёsore tё personelit; 
e) Trajnimin e personelit mbi procedurat e punёs dhe ato higjienike; 
f) Kontrollin ndaj dёmtuesve (parazitëve, brejtësve dhe insekteve);
g) Sigurinë e ujit;
h) Kontrollin e temperaturës sё ruajtjes sё ushqimit;
i) Kontrollin e ushqimeve nё fazёn e marrjes nё dorёzim dhe tё shpёrndarjes, dhe tё gjithё informacionin shoqёrues;
5. Qёllimi i kontrollit tё procedurave tё vendosura sipas sistemit tё HACCP-së ёshtё: 
a) Verifikimi i zbatimit tё duhur dhe tё vazhdueshëm i procedurave nga operatorёt ushqimorё. 
b)  Sigurimi qё prodhimi, transporti dhe nxjerrja nё treg e lёndёve tё para dhe ushqimeve me origjinё shtazore pёrmbushin kёrkesat specifike dhe, qё ushqimet me origjinё shtazore:  
i) Të pёrmbushin kriteret mikrobiologjike;
ii) Të pёrmbushin kёrkesat nё lidhje me mbetjet, kontaminantёt dhe substancat e ndaluara;
iii) Nuk pёrmbajnё rreziqe me natyrё fizike
6. Gjatë kontrollit AKU: 
a) kontrollon nёse personeli dhe aktivitetet qё ata kryejnё, pёr çdo hap tё prodhimit, janё nё pёrputhje me kёrkesat e vendosura nga rregulloret; 
b) kryen verifikimin e tё dhёnave tё regjistruara dhe mbajtura nga kompania;
c) merr mostra pёr analizim laboratorik  kur e shikon tё nevojshme;
d) dokumenton tё tёra elementet e ekzaminuara dhe kontrolluara, si dhe përfundimet e nxjerra nga kontrolli.
7. AKU gjatё kontrollit tё tij, mund tё kryejё teste mbi zbatimin praktik tё njohurive dhe aftёsive tё personelit me qёllim, pёrftimin e fakteve qё, personeli respekton, kёrkesat ligjore dhe procedurat e shkruara. Rezultatet e testimit i bashkëngjiten raportit tё kontrollit. 
8. Lloji dhe frekuenca e kontrollit varen nga risku i vlerёsuar pёr çdo stabiliment mё vete. Si rrjedhojё AKU vlerёson rregullisht: 
a) llojin dhe sasinё e lёndёve tё para dhe ushqimeve me origjinë shtazore dhe  produkteve qё prodhohen nga nёnproduktet shtazore, tё cilat prodhohen dhe/ose ruhen, magazinohen nё stabiliment, qё ёshtё nёn kontroll;
b) vlerësimin dhe nivelin e rreziqeve pёr çdo hap tё prodhimit, dhe tregtimit tё lёndёve tё para dhe ushqimeve me origjinё shtazore dhe produktet e prodhuara nga nёnproduktet shtazore;
c) pajtueshmёrinё me kёrkesat e sigurisё ushqimore tё regjistrave tё mbajtur nga prodhuesi;
V. DISPOZITA TË FUNDIT
1. Për zbatimin e këtij udhëzimi ngarkohen Drejtoria e Përgjithshme e Politikave të Sigurisë Ushqimore dhe Autoriteti Kombëtar i Ushqimit.
2. Ky udhëzim hyn në fuqi menjëherë dhe botohet në Fletoren Zyrtare. 

MINISTRI I bujqësisË, ushqimit dhe 
mbrojtjes sË konsumatorit
Genc Ruli

ANEKSI I
FJALORTH

- “Ndotësit” çdo agjent biologjik, fizik apo kimik, lëndë e huaj apo substancë tjetër, e cila nuk i shtohet ushqimit me qëllim, e që mund të komprometojë sigurinë apo përshtatshmërinë e ushqimeve
- “Ndotje” hedhja apo shfaqja e një ndotësi në ushqim apo në mjedisin ushqimor.
- “Dezinfektim” pakësim i numrit të mikroorganizmave në mjedis, me anë të agjenteve kimikë dhe/ose metodave fizike, në masë që nuk rrezikon sigurinë apo përshtatshmërinë e ushqimeve.
- “Stabiliment” çdo ndërtesë apo zonë në të cilën trajtohet ushqimi dhe zona përreth nën kontrollin e të njëjtës drejtori.
- “Higjienë ushqimore” të gjitha kushtet dhe masat e nevojshme për të garantuar sigurinë dhe përshtatshmërinë e ushqimit në të gjitha stadet e zinxhirit ushqimor.
- “Rrezik” një agjent biologjik, kimik apo fizik, që mund të ndodhet brenda ushqimit apo një gjendje e ushqimit, që ka potencialin të shkaktojë pasoja negative për shëndetin. Analiza e rreziqeve dhe e pikave kritike të kontrollit (HACCP) - një sistem që identifikon, çmon dhe kontrollon rreziqet e rëndësishme për sigurinë e ushqimeve.
- “Trajtuesi i ushqimeve” çdo person që merret direkt me ushqimet e paketuara apo të papaketuara, pajisjet dhe mjetet ushqimore, apo sipërfaqet që vijnë në kontakt me ushqimin dhe për pasojë pretendohet se duhet të respektojë kërkesat e higjienës ushqimore.
- “Siguri ushqimore” sigurim se ushqimi nuk do t’i shkaktojë dem konsumatorit kur përgatitet dhe/ose hahet në përputhje me përdorimin e destinuar për të.
- “Përshtatshmëri ushqimore” sigurim se ushqimi është i pranueshëm për konsum njerëzor në përputhje me përdorimin e destinuar.
- “Prodhim primar” hapat e zinxhirit ushqimor deri në prodhimin e lëndëve të para, duke i përfshirë edhe ato.
- “Kontrolloj” ndërmarr të gjitha veprimet e nevojshme për të siguruar dhe ruajtur respektimin e kritereve të vendosura në planin e analizës së rreziqeve dhe pikave kritike të kontrollit (HACCP).
- “Kontroll” deklarimi nëse ndiqen procedurat e sakta dhe nëse plotësohen kriteret.
- “Masë kontrolli” çdo veprim dhe veprimtari që mund të përdoret për të parandaluar apo eliminuar një rrezik për sigurinë ushqimore, apo për ta pakësuar atë në një nivel të pranueshëm.
- “Veprim korrigjues” çdo veprim që duhet të ndërmerret kur rezultatet e monitorimit në pikën kritike të kontrollit (CCP) tregojnë humbje kontrolli.
- “Pikë kritike kontrolli (PKK)” një hap në të cilin kontrolli mund të zbatohet dhe është thelbësor për të parandaluar apo eliminuar një rrezik për sigurinë ushqimore, apo për ta pakësuar atë në një nivel të pranueshëm.
- “Kufi kritik” një kriter që ndan pranueshmërinë nga mospranueshmëria.
- “Devijim” pamundësia për të ruajtur kufijtë kritikë.
- “Diagrami i rrjedhjes” një paraqitje sistematike e vazhdimësisë së hapave apo operacioneve që përdoren në prodhimin apo fabrikimin e një zëri të veçantë ushqimor.
- “Analiza e rreziqeve dhe e pikave kritike të kontrollit (ARPKK)” një sistem që identifikon, çmon dhe kontrollon rreziqet që janë të rëndësishme për sigurinë e ushqimeve.
- “Plani i analizës së rreziqeve dhe pikave kritike të kontrollit (ARPKK)” një dokument i përgatitur në përputhje me parimet e planit të analizës së rreziqeve dhe pikave kritike të kontrollit për të siguruar kontrollin e rreziqeve që janë të rëndësishme për sigurinë e ushqimeve në segmentin e zinxhirit ushqimor - objekt shqyrtimi.
- “Rrezik” një agjent biologjik, kimik apo fizik brenda zinxhirit ushqimor, apo një gjendje e këtij të fundit, e cila potencialisht do të mundej të shkaktonte pasoja negative për shëndetin.
- “Analiza e faktorëve të rrezikshëm”, procesi i mbledhjes dhe vlerësimit të informacioneve mbi rreziqet dhe gjendjet që rëndojnë praninë e tyre, për të vendosur cilat janë të rrezikshme për sigurinë e ushqimeve dhe për pasojë duhet të adresohen në planin e analizës së rreziqeve dhe pikave kritike të kontrollit.
- “Monitorim” akti i kryerjes së një sërë vëzhgimesh apo matjesh të planifikuara të parametrave të kontrollit, për të vlerësuar nëse një pike kritike kontrolli ndodhet nën kontroll.
- “Hap” Një pikë, procedurë, veprim apo stad brenda zinxhirit ushqimor, në të cilin përfshihen lëndët e para, nga prodhimi primar deri në konsumin përfundimtar
- “Vlerësim” përftimi i provave faktuese se elementet e planit të analizës së rreziqeve dhe pikave kritike të kontrollit janë efikase.
- “Verifikim” aplikimi i metodave, procedurave, testimeve dhe vlerësimeve të tjera, se bashku me monitorimin për të përcaktuar respektimin me planin e analizës së rreziqeve dhe pikave kritike të kontrollit.
- “Audit” nënkupton një ekzaminim sistematik e të pavarur me qëllim që të përcaktohet nëse veprimtaritë dhe rezultatet e lidhura janë përputhje me përgatitjet e planifikuara dhe nëse këto përgatitje janë vënë në jetë në mënyrë efikase dhe janë të përshtatshme për të arritur objektivat;
- “Inspektim” nënkupton ekzaminimin e organizatave, shëndetit të kafshëve dhe mirëqenies së tyre, ushqimeve dhe përpunimit të tyre; të sistemeve të menaxhimit e të prodhimit, duke përfshirë dokumentimin dhe analizat laboratorike të produktit përfundimtar, praktikat e të ushqyerit, si dhe origjinën e destinacionin e materialeve të përdorura dhe të produkteve përfundimtare, për verifikimin e respektimit të kërkesave ligjore.
- “Audit nga një palë e tretë e pavarur” është auditi i jashtëm që kryhet nga një institucion certifikimi.

Aneksi |l: Hapat paraprak dhe parimete HACCP

1. Asambleja e ekipit multidisiplinar ( ekipi | ARPKK ) — hapat paraprak

2. Pershkrimi | produktit - hapat paraprak

3. Indentifikimi per gellimin e perdorimit- hapat paraprak

4. Ndertimi | nje diagrame rriedhese (pershkrimi | procesit te prodhimit) - hapat paraprak

5. Vendosja e diagrames rrjedhese - hapat paraprak

6. Identifikimi | Rrezikut Potencial dhe analiza a rriskut- Parimi 1

7. Identifikimi | Pikave Kritike te Kontrollit (PKK)- Parimi 2

o]

. Kufijte kritik ne Pikat Kritike te Kontrollit- Parimi 3

9. Procedurat e monitorimit te Pikes Kritike te Kontrollit- Parimi 4

10. Veprimet / Masat Korrigjuese- Parimi 5

11. Procedurat e Verifikimit- Parimi 6

12. Dokumentacioni dhe mbatja e shenimeve- Parimi 7

Aneksi lll.1: Plani | HACCP - Forma 1

Pershkrimi | Produktit

1. Emri | Produktit

2. Karakteristikat e rendesishme te produktit
te produktit perfundimtar

3. Si do te perdoret produkti?

4. Paketimi

. Koha e perdorimi

. Ku do te shitet produkti

. Kontrolli | shperndarjes se vecante

5
6
7. Udhezimi | etiketes
8
9

. Udhezim per perdorimin e produktit

Data: Firma:

Aneksi lll.2: Plani | HACCP - Forma 2 (Parimi 1)

Tabela per analizimi e rrezikut

Produkti: ................ Date: .................. Versioni Ne: ........................
Stabilimenti: ...................L Pergatitur nga: Ekipi i HACCP
- } [ Aeshtel [ ]
Aﬁgﬁﬁ:’j;a(le Mundesia per te| konsiderue | Cilat jané masat e kontrollit té
Pershkrimi rrezilut vogel )-V, | indodhur (I voge] shem Aplikuara né parandalimin,
Hapi procesit (Biologjik - B,Kimik -C, Fizik- P) Megem RYNR: V,I mesem - M| rreziku? | zhdukjen, ose uljen e rrezikut né
Madh - M)’ | Madh - L Y/N njé nivel té pranueshém
Date: Firma:

Graviteti | rrezikut =C S
K=BxC I Ulet (C=1) Mesatar (C=2) I larte (C=3) B _
I ulet (B=0.1) K=0,1 K=0,2 K=0,3
Probabiliteti | - -
rritjes se rrezikut | Mesatar(B=0.2) | K=0,2 K=0,4
(B) -

| larte (B=0.3) K=0,3

Aneksi |11.3.2: Plani HACCP - Forma 3 (Parimi 2)

PEMA E VENDIMIT

Modifiko hapin,

A ekzistojne masa kontrolluese procesin ose
parandaluese? produktin

Aeshte |
nevojshem

kontrolli ne kete
hap per te patur
sigurine

Po Jo

v

A eshte projektuar hapi, vecanerisht
per te elimentuar ose zvogeluar
shfagjen e mundeshme te nje rreziku J

ne nivel te pranueshem? °

Po

Jo

A mundet ge ndotja me
rrezikun/rreziget e indentifikuar(a)te N|
ndodh me shume se niveli | pranuar Jo
apo mund te rritet kjo ne nje nivel te

papranueshem?

Po

A,

A mundet ge nje hap | mevonshem
te eliminoje rrezikun e indentifikuar
ose ta reduktoje ate ne nje nivel te
Jo pranueshem? Po





